B4-0168, 0174, 0197 και 0206/95

Ψήφισμα σχετικά με τη διάσκεψη της ομάδας G7 με θέμα την κοινωνία της πληροφορίας

Το Ευρωπαϊκό Κοινοβούλιο,

- έχοντας υπόψη τη Λευκή Βίβλο για την ανάπτυξη, την ανταγωνιστικότητα και την απασχόληση,

- έχοντας υπόψη την ανακοίνωση της Επιτροπής «H πορεία της Ευρώπης προς την κοινωνία της πληροφορίας: πρόγραμμα δράσης» (COM(94) 0347),

- έχοντας υπόψη το ψήφισμά του της 30ής Νοεμβρίου 1994 σχετικά με τη σύσταση προς το Ευρωπαϊκό Συμβούλιο «Η Ευρώπη και η κοινωνία της οικουμενικής πληροφόρησης» και με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών με τίτλο «Η πορεία της Ευρώπης και η κοινωνία των πληροφορίας: πρόγραμμα δράσης» ((Συνοπτικά πρακτικά της ημέρας αυτής, τμήμα ΙΙ, σημείο 5)),

Α. λαμβάνοντας υπόψη ότι η προοπτική να υπάρχει άμεση διαθεσιμότητα των πληροφοριών, εφόσον συνοδεύεται από θετικά και πρόσφορα μέτρα, παρέχει τα μέσα για να τροποποιηθεί η ισορροπία των δυνάμεων στην κοινωνία, να καταπολεμηθεί ο κοινωνικός αποκλεισμός, να προαχθεί ο πλουραλισμός και να ενισχυθεί η συμμετοχή στη δημόσια ζωή, να βελτιωθούν οι όροι πρόσβασης στις πληροφορίες και στην κουλτούρα[semigr ]

Β. λαμβάνοντας υπόψη ότι η ανάπτυξη της «κοινωνίας της πληροφορίας» θα έχει επίδραση στην απασχόληση, τις συνθήκες εργασίας, την παιδεία, τις πολιτικές ελευθερίες, την προστασία των καταναλωτών και στη γενική κοινωνική οργάνωση[semigr ]

Γ. λαμβάνοντας υπόψη ότι ο ευρωπαϊκός πολιτισμός, συνεπής προς τις ανθρωπιστικές παραδόσεις του και την ποικιλία εθνικών γλωσσών και πολιτισμικών εκφάνσεων, πρέπει να χρησιμοποιήσει τα μέσα αυτά ως τμήμα ευρύτερου προγράμματος που αποσκοπεί στο να επιτρέψει στα άτομα να γίνουν κύριοι της ζωής και του περιβάλλοντός τους[semigr ]

Δ. εκφράζοντας ανησυχία μήπως η εναπόθεση του έργου της δημιουργίας «λεωφόρων της πληροφόρησης» στις δυνάμεις της αγοράς και μόνον, θα μπορούσε να βαθύνει το χάσμα μεταξύ «Βορρά και Νότου», μεταξύ πλουσίων και φτωχών ζωνών εντός της Ευρωπαϊκής Ένωσης[semigr ]

Ε. αναγνωρίζοντας ότι η Κοινωνία της Πληροφορίας δυνατόν να προσλάβει σύντομα παγκόσμια διάσταση από πλευράς δικτύων και σχέσεων, και ότι ενθαρρύνεται ο ευρύς συνασπισμός μεταξύ τηλεπικοινωνιακών φορέων (τηλέφωνο ή οπτικοακουστικά μέσα) και μεταξύ αυτών και των παρεχόντων υπηρεσίες και προγράμματα, αλλά ότι ο συνασπισμός αυτός θα μπορούσε να οδηγήσει στη δημιουργία ή την ενίσχυση δεσποζουσών θέσεων[semigr ]

ΣΤ. εκφράζοντας ανησυχία μήπως η πλήρης διαθεσιμότητα γνώσεων ή προϊόντων καλλιτεχνικής δημιουργίας, που προϋποθέτει ο όρος «κοινωνία της πληροφορίας», αποβεί ουτοπική εάν δεν υπάρξει συγχρόνως εγγύηση των δικαιωμάτων πνευματικής ιδιοκτησίας γενικώς, και ειδικότερα των δικαιωμάτων των καλλιτεχνών καθώς και του δικαιώματος των ιδιωτών στην πρόσβαση και χρήση των πληροφοριών αυτών με λογικό κόστος[semigr ]

Ζ. λαμβάνοντας υπόψη ότι η κοινωνία της πληροφορίας πρέπει να θεωρηθεί ως εξαιρετική ευκαιρία για τη θέσπιση ευρωπαϊκής βιομηχανικής πολιτικής σ'αυτόν το νευραλγικό τομέα υψηλής τεχνολογίας[semigr ]

όσον αφορά τα θεσμικά όργανα της Ευρωπαϊκής Ένωσης:

1. ζητεί να εξετασθούν κατά τη συζήτηση οι συνέπειες που θα έχουν τα δίκτυα και οι υπηρεσίες για τη δημοκρατία, τον πολιτισμό, την απασχόληση, την παιδεία και τα οπτικοακουστικά προγράμματα, και η δυνατότητα επανακαθορισμού της διάκρισης των ρόλων μεταξύ δημοσίων υπηρεσιών και ιδιωτικών πρωτοβουλιών, καθώς και η διατήρηση της διάκρισης μεταξύ ιδιωτικών επικοινωνιών και μαζικής μετάδοσης που εξακολουθεί να χρήζει ειδικής νομοθεσίας και διαδικασιών[semigr ]

2. λυπάται που η Στρογγυλή Τράπεζα της 25ης Φεβρουαρίου 1995 διοργανώνεται με μόνη τη συμμετοχή εκπροσώπων του επιχειρηματικού και του βιομηχανικού κόσμου, χωρίς κανένα εκπρόσωπο των άλλων κοινωνικών εταίρων και των ανεξαρτήτων εμπειρογνωμόνων που εκπροσωπούν το ευρύ φάσμα των κοινωνικών συμφερόντων[semigr ]

3. καλεί επομένως την Επιτροπή να συστήσει «Επιτροπή Bangemann 2", που θα οργανωθεί έτσι ώστε να περιλαμβάνει άλλους Επιτρόπους, εκπροσώπους του Ευρωπαϊκού Κοινοβουλίου, κοινωνικούς εταίρους, ανεξάρτητους εμπειρογνώμονες εκπροσώπους ποικίλων κλάδων και στρωμάτων της κοινωνίας, ΜΚΟ[semigr ]

4. ζητεί ειδικότερα, η επιτροπή αυτή να εξετάσει την επίδραση της κοινωνίας της πληροφορίας στη δημοκρατία, στην απασχόληση, την παιδεία, την προστασία του ιδιωτικού περιβάλλοντος και των πολιτικών ελευθεριών και τον πολιτισμό[semigr ]

5. υπογραμμίζει τον πρωταρχικό ρόλο που κατέχουν οι δημόσιες υπηρεσίες πληροφόρησης στον τομέα της πληροφορίας, και καλεί την Επιτροπή και τις κυβερνήσεις των κρατών μελών να τις βοηθήσουν στην προσπάθεια που καταβάλλουν να επαναπροσδιορίσουν την αποστολή τους στο νέο πλαίσιο πολυμέσων[semigr ]

6. ζητεί επιμόνως από την Επιτροπή να μεριμνά ώστε οι επιχειρήσεις και τα ευρωπαϊκά εργαστήρια που εξειδικεύονται στις τεχνολογίες της πληροφορίας να συμμετέχουν στενά στην διαδικασία ανάπτυξης τόσο του λογισμικού όσο και του μηχανικού μέρους των Η/Υ[semigr ]

όσον αφορά ειδικότερα την διάσκεψη της ομάδας G7:

7. χαιρετίζει την πρωτοβουλία της Επιτροπής να προωθήσει την ανάπτυξη της κοινωνίας της πληροφορίας, και να προσκαλέσει τις χώρες G7 στην επικείμενη διάσκεψη για την Παγκόσμια Κοινωνία της Πληροφορίας που θα αποτελέσει ευρύτατο φόρουμ όπου θα συζητηθούν όλες οι ποικίλες όψεις του θέματος[semigr ]

8. καλεί, επ'ευκαιρία της συνόδου της G7, την Επιτροπή και τα κράτη μέλη που συμμετέχουν στη Διάσκεψη να συμφωνήσουν επί κοινής ημερήσιας διάταξης που θα λαμβάνει πλήρως υπόψη την αλληλεξάρτηση μεταξύ οικονομικών, βιομηχανικών, κοινωνικών, πολιτιστικών και τεχνικών πλευρών όσον αφορά την κοινωνία της πληροφορίας, καθώς η προσέγγιση αυτή συνάδει περισσότερο από κάθε άλλη με τις ιστορικές, πολιτιστικές και πολιτικές παραδόσεις της Ευρώπης[semigr ]

9. επιμένει ότι τα δοκιμαστικά προγράμματα που θα εγκριθούν κατά τη διάσκεψη της G7 θα πρέπει να αναγνωρίζουν την αλληλεξάρτηση αυτή, να προβλέπουν τη συμμετοχή φτωχοτέρων και πλουσιοτέρων χωρών, και προπάντων να μεριμνούν ώστε να μεθέξουν στα οφέλη της κοινωνίας της πληροφορίας και οι λιγότερο ανεπτυγμένες χώρες και περιφέρειες[semigr ]

10. καλεί τις 7 μεγάλες βιομηχανικές χώρες, στο πλαίσιο του καταλόγου σχεδίων για την προώθηση των παγκόσμιας εμβέλειας «λεωφόρων» της πληροφόρησηςς, να δώσουν ιδιαίτερη έμφαση σε ηλεκτρονικά συστήματα για μικρομεσαίες επιχειρήσεις[semigr ]

11. υπενθυμίζει ότι τα σημεία που ακόμη εκκρεμούν και που δεν περιλαμβάνονται στη συμφωνία του Γύρου της Ουρουγουάης είναι ακριβώς αυτά που αφορούν την πεμπτουσία της κοινωνίας της πληροφορίας, ήτοι δικαιώματα πνευματικής ιδιοκτησίας και ιδίως copyright, συναφή δικαιώματα, καλλιτεχνικά δικαιώματα, υποδομή και υπηρεσίες του οπτικοακουστικού τομέα και των τηλεπικοινωνιών, και ζητεί να αποτελέσει η διάσκεψη της G7 ευκαιρία για να συνειδητοποιήσουν όλοι οι εταίροι πόσο θεμιτές είναι οι ανησυχίες της Ευρώπης και να αρχίσουν να αναζητούν από κοινού λύσεις, και προς τούτο θα πρέπει να συσταθεί Μόνιμη Επιτροπή G7[semigr ]

12. επιμένει ότι η εφαρμογή των τεχνικών προτύπων θα πρέπει να επιτευχθεί και να προασπιστεί σε παγκόσμιο επίπεδο με σεβασμό της διαφορετικότητας και με τρόπο που θα επιτρέπει την διαλειτουργικότητα[semigr ] επισημαίνει ότι οι διεθνείς προδιαγραφές του Παγκόσμιου Οργανισμού Τυποποίησης (ISO) θα πρέπει να διατηρήσουν τον κανονιστικό τους ρόλο στον τομέα αυτό[semigr ]

13. αντιτίθεται σε κάθε απόπειρα εξεύρεσης συμφωνίας με μόνη βάση τις εμπορικές πτυχές του θέματος, χωρίς να λαμβάνονται υπόψη τα ανωτέρω λεχθέντα, και επιμένει ότι η ευρωπαϊκή υποδομή, οι υπηρεσίες και οι αγορές των εφαρμογών θα πρέπει να είναι ανοικτές σε εκείνες τις τρίτες χώρες που παρέχουν εις αντάλλαγμα αποτελεσματικές και οικονομικά ελκυστικές παραχωρήσεις, συμπεριλαμβανομένων των επενδύσεων στην Ευρώπη, ιδίως δε αυστηρή αμοιβαιότητα όσον αφορά τους όρους πρόσβασης στις αγορές, και να θεσπισθούν εντελώς νέοι κανόνες στο πλαίσιο της ΠΟΕ για να εξασφαλισθεί αμοιβαία πρόσβαση στην αγορά στον τομέα της υποδομής, των υπηρεσιών και των εφαρμογών[semigr ]

14. φρονεί ότι υπάρχει επιτακτική ανάγκη να θεσπισθούν, παγκοσμίως και στο ευρωπαϊκό επίπεδο, κοινές αρχές για την ελεύθερη πρόσβαση στα δίκτυα πληροφοριών και προκειμένου οι εταιρίες μεταδόσεων να εγγυώνται τόσο την ασφάλεια των δικτύων όσο και τη νόμιμη πρόσβαση όλων στις πληροφορίες που παρέχουν τα δίκτυα αυτά, και να προβλεφθούν τα μέσα για ταχεία και αποτελεσματική επανόρθωση για όσους χρήστες των υπηρεσιών θίγονται παντοιοτρόπως[semigr ]

15. υποστηρίζει ειδικότερα να αναγνωρισθεί οικουμενικό, δωρεάν, δικαίωμα στη γνώση σχετικά με την ύπαρξη, τον τόπο παροχής, τον χαρακτήρα και τους όρους πρόσβασης στις πληροφορίες που προσφέρουν τα δίκτυα, με μόνο περιορισμό τις ανάγκες διαφύλαξης του ιδιωτικού περιβάλλοντος των ατόμων και την προστασία της εθνικής ασφάλειας, με κατά προτεραιότητα πρόσβαση των εκπαιδευτικών, ιατροφαρμακευτικών και πολιτιστικών ιδρυμάτων[semigr ]

16. ζητεί επισταμένως από τους συμμετέχοντες στη G7 να μεριμνήσουν ώστε η ανάπτυξη αυτών των νέων τεχνολογιών να δώσει δυνατότητα για πραγματική πρόοδο της δημοκρατίας και να προωθήσει την πρόσβαση στη γνώση[semigr ] προς τούτο, πρέπει να υπενθυμίσουμε ότι το σχολείο θα πρέπει επίσης να προσαρμοστεί και να ενστερνιστεί τις νέες αυτές τεχνολογίες ούτως ώστε όλα τα παιδιά να μπορούν να επωφεληθούν από τη χρήση τους[semigr ]

17. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις εθνικές κυβερνήσεις και τα κοινοβούλια, και του ζητεί να παρουσιάσει τις γενικές γραμμές του ψηφίσματος κατά τη διάσκεψη της G7.